TK vanaf 79.65EUR incl. BTW en alle toeslagen
Bouwjaar van hotel 1600, Totaal aantal kamers 24, Aantal eenpersoonskamers 4, Aantal tweepersoonskamers 20, daarvan met 2 aparte bedden 3, daarvan met een tweepersoonsbed 17, Receptie bezet van 07:00, tot 23:00, Check-in vanaf 14:00, Check-out tot 11:00, Hotel, Meetinghotel / congreshotel, Landhotel, Niet-roken kamer 24
Church St, GL20 5SA Tewkesbury - Is dié Old Mutual se keuse vir permanente hoof? | Netwerk24
Deur William Horne 29 Mei 2020 12:16
Iain Williamson, waarnemende uitvoerende hoof van Old Mutual. Foto: Old Mutual
Tot dusver is geen kortlys van kandidate nog amptelik bekend gemaak nie.
Donderdag het dit bekend geword dat een van die moontlike kandidate nou ’n posisie beklee wat dalk daarop dui dat hy ’n sterk kans staan om as permanente hoof aangewys te word.
Iain Williamson is op 18 Junie 2019 aangewys as waarnemende uitvoerende hoof van Old Mutual.
Luidens ’n kort verklaring Donderdag op die JSE se nuusdiens, Sens, is Williamson aangewys as Old Mutual se verteenwoordiger in Nedbank – waarin Old Mutual ’n belang het – se direksie.
“Die aanstelling van Williamson is ingevolge die verhoudingsooreenkoms wat voorheen tussen Old Mutual en Nedbank gesluit is, en wat voorsiening maak dat Old Mutual een direkteur tot die direksies van die maatskappye moet benoem solank Old Mutual se aandeelhouding gelyk aan of groter is as 15% in die Nedbank-groep,” luidens die Sens-verklaring.
Williamson sal dus nou in ’n amptelike hoedanigheid Old Mutual se belange in Nedbank se direksie verteenwoordig, wat hom beduidende gesag gee.
Tabby Tsengiwe, woordvoerder van Old Mutual, wou nie bevestig of ontken dat Williamson op die kortlys van kandidate vir die permanente pos van uitvoerende hoof is nie.
Sy het by navraag bloot gesê Old Mutual het die reg om iemand in Nedbank se direksie te benoem as sy verteenwoordiger en Williamson was hul “beste keuse”.
Volgens Old Mutual is die soektog na ’n permanente hoof nog aan die gang.
Volgens Tsengiwe sal Old Mutual belanghebbendes in kennis stel van hoe die werwingsproses vorder, maar eers in ’n later stadium.
Meer oor: Old Mutual | Batebestuursfirma | Uitvoerende Hoof